Annar víkingur sem er að vekja heimsathygli er fyrrum sunddrottningin Ragga Ragnars , sem leikur einmitt víkingavalkyrjuna Gunnhild í sjónvarpsþáttunum Vikings . Ragga lék í 12 af 20 þáttum fimmtu seríu þáttana og sú sjötta , en jafnframt síðasta , er nýhafin í sýningu og má ætla að Ragga leiki stórt hlutverk þar . Breska Express fjallar um Röggu með fyrirsögninni : „ Hver er Ragga Ragnars ? Hittu Ólympíufarann og sundkonuna sem varð leikkona . “ Kemur þar fram að Ragga hafi fljótlega orðið uppáhaldspersóna margra í Vikings . Í viðtali við Mannlíf í nóvember 2018 sagðist Ragga harðákveðin í að landa hlutverki í þáttunum . „ Ég hreifst svo af þáttunum þegar ég byrjaði að horfa á þá þegar sonur minn var nokkurra vikna gamall . Það að vilja verða leikkona er eitt , en að vita hvert maður ætlar er annað . Ég hugsaði aldrei : kannski fæ ég eitthvað að gera , heldur var ég harðákveðin í því að ég ætlaði að leika í þessum þáttum . “